jkorsvik/nowiki_second_scrape_merged huggingface dataset:
Per Deberitz

Per Deberitz (født 27. mars 1880 i Drøbak, død 14. oktober 1945 i Oslo) var en norsk maler. Han ble regnet som nyimpresjonist, og var også elev av Matisse under et Parisopphold i årene 1909 til 1910.
Deberitz var elev av Oscar Arnold Wergeland ved Statens Kunst- og Håndverksskole i Kristiania 1898–1899. Han fikk også undervisning av Hans Gude i Horten i 1899 og 1900. Vintrene 1903-1904 og 1906-1907 var han ved Kristian Zahrtmanns malerskole i København.
I perioden 1906–1945 fikk han tre verker med på Statens Høstutstilling. Han deltok med verker på utstillinger i Sverige, Danmark, Tyskland, Finland, Østerrike, USA og Belgia, foruten i større kunstforeninger i Norge. 
Deberitz slo igjennom på De 14s paviljong på Jubileumsutstillingen i Kristiania 1914 med bl.a. bildet Badende gutter (1914). Her stilte han ut sammen med tidens toneangivende kunstnere som Henrik Sørensen, Axel Revold, Per Krohg og Jean Heiberg.I 1927 var han en av kunstnerne og arkitektene som etter invitasjon fra Arno Berg, daværende byantikvar i Oslo, utarbeidet forslag til hvordan hovedstadens bygningsmasse kunne bli mer fargerik og innbydende. Initiativet til dette byutviklingsprosjektet kom fra Henrik Sørensen.Verker av ham finnes i dag blant annet på Nasjonalgalleriet, Stavanger kunstmuseum, Lillehammer Kunstmuseum, Drammens Museum, Bergen Billedgalleri, Ateneum (Finlands nasjonalgalleri) i Helsingfors og Moderna Museet i Stockholm. 
Han mottok Nordstjerneordenen i 1923. 


== Referanser ==


== Kilder ==
NBL, Per Deberitz artikkel skrevet av Svein Thorud
Store norske leksikon papirutgave av 1983
Tua (Rauma)

Tua er et fjell på sørvestsiden av Romsdalen i Rauma kommune i Møre og Romsdal. Nordre Tua har en høyde på 1 691 meter over havet. Vestre Tua er nest høyest med en høyde på 1 672 moh.


== Se også ==
Liste over Norges høyeste fjell
Liste over fjell i Skandinavia


== Fotnoter ==


== Referanser ==


== Eksterne lenker ==
romsdal.com - Tua informasjonsside
Bølefjorden (Hasvik)

Bølefjorden (nordsamisk: Bievllavuotna) er en fjord på nordsida av Sørøya i Hasvik kommune i Finnmark. Fjorden strekker seg 5,5 kilometer sørover til Bølestraumen i botn av fjorden.Fjorden har innløp mellom Steinnæringen i vest og Skarvnæringen i øst. Vest for Steinnæringen ligger Ofjorden, mens Galtefjorden ligger øst for Skarvnæringen. Fjorden er 40 meter på det dypeste, nesten helt innerst i fjorden. 
Det er ingen bosetninger eller veiforbindelser i fjorden. 


== Referanser ==
James Wendell

James Isaac Wendell (født 3. september 1890, død 22. november 1958) var en amerikansk friidrettsutøver som deltok i de olympiske leker 1912 i Stockholm. 
Wendell vant en olympisk sølvmedalje i friidrett under OL 1912 i Stockholm. Han kom på andreplass på 110 meter hekk bak sin landsmann Frederick Kelly. USA tok alle medaljene på distansen, Martin Hawkins kom på tredjeplass.  


== OL-medaljer ==
1912  Stockholm -  Sølv i friidrett, 110 meter hekk


== Eksterne lenker ==
(en) James Wendell – Olympedia 
(en) James Wendell – Sports-Reference (OL-resultater – arkivert) 
(en) James Wendell – databaseOlympics.com (arkivert) 
(en) James Wendell – Track and Field Statistics
Martin Hawkins

Martin William Hawkins (født 20. februar 1888, død 27. oktober 1959) var en amerikansk friidrettsutøver som deltok i de olympiske leker 1912 i Stockholm. 
Hawkins vant en olympisk bronsemedalje i friidrett under OL 1912 i Stockholm. Han kom på tredjeplass på 110 meter hekk bak sine landsmenn Frederick Kelly og James Wendell.  


== OL-medaljer ==
1912  Stockholm -  Bronse i friidrett, 110 meter hekk


== Eksterne lenker ==
(en) Martin Hawkins – Olympedia 
(en) Martin Hawkins – Sports-Reference (OL-resultater – arkivert) 
(en) Martin Hawkins – Track and Field Statistics
Tua (Portugal)

Tua er en elv nordøst i Portugal som renner langs grensen mellom distriktene Vila Real og Bragança. Elven er en av sideelvene til Douro. Den største og viktigste byen langs elven er Mirandela.
Svolvær Idrettslag

Svolvær IL Fotball (SIL Fotball) (stiftet 18. mai 1913) er et fotballag i Svolvær Idrettslag, og ligger i norsk 4. divisjon. Laget ledes av tidligere Bodø/Glimt-spiller Petter Solli. Laget spiller sine hjemmekamper på Stranda stadion i Svolvær. Svolvær IL har en lang historie og har vært så langt oppe som 3. divisjon (i gammelt seriesystem, tilsvarer 2. divisjon i dag). I 1992 ble Svolvær IL slått sammen med Kabelvåg IL i dannelsen av FK Lofoten. Begge idrettslagene besto riktignok på aldersbestemte nivå. I senere tid har begge idrettslagene igjen startet med A-lagsfotball.


== Kjente spillere ==
Stein Berg Johansen
Vegard Berg Johansen
Petter Solli
Mathias Normann
Jarle Johnsen
Markus Willassen


== Eksterne lenker ==
Svolvær Idrettslag
Norges Fotballforbund: Svolvær IL
Dama (Fauske)

Dama er et fjell mellom Suliskongen og Knekten helt øst i Fauske kommune i Nordland, nær grensa til Sverige. Fjellet har en høyde på 1 691 meter over havet.


== Se også ==
Liste over Norges høyeste fjell
Liste over fjell i Skandinavia


== Fotnoter ==


== Referanser ==
Dalruner

Dalruner er en type runer som ble brukt i deler av Dalarna i Sverige, hvor de ble anvendt til begynnelsen av 1900-tallet. De fleste kjente og bevarte innskrifter med dalruner er skåret ut i tre, og de eldste av disse er fra 1500-tallet. Størstedelen av innskriftene er funnet i bygdene ved Älvdalen i landskapets nordlige del. Med tiden fikk flere av runene stadig større likhet med tilsvarende tegn i det latinske alfabetet. Til og med Å, Ä og Ö ble lånt inn. De siste kjente tekstene skrevet med dalruner stammer fra 1906 og 1907.


== Referanser ==


== Eksterne lenker ==
Fornvännen 1906 (på svensk) På siden 90 finnes en sammenstilling av dalruner fra fremst 1600- og 1700-tallene, i tabellform.
Konghellegata (Oslo)

Konghellegata (1-5) er ei gate på Rosenhoff og Sinsen i bydel Grünerløkka i Oslo. Den går fra Dynekilgata til Olaf Schous vei, der den fortsetter som Sinsenveien. 
Gata starter ved Rosenhof skole. Det første kvartalet passerer den mellom borettlaget Rosenhof kvartal 1 (bl.a. Dynekilgata 9, oppført 1914–18; arkitekter Christian Morgenstierne og Arne Eide) og ei ti-etasjers blokk fra 1967 (Dynekilgata 15, bygd for Ensliges Landsforbunds Boligbyggelag).
Det neste kvartalet har leiegårder fra 1920-tallet på sørsida og nyere (bl.a Konghellegata 1) på nordsida. 
Videre forbi Trondheimsveien utgjør det lange næringsbygget i Konghellegata 3–5 sørgrensa for Sinsenbyen. På sørsida av gata ligger et annet næringsbygg, Trondheimsveien 139 (oppført 1936, arkitekt Kristoffer Lange), som i 2008 er under ombygging til leiligheter.
Gata er oppkalt etter den norske byen Konghelle i Båhuslen, den nå svenske byen Kungälv i Bohuslän.


== Litteratur ==
Knut Are Tvedt, red. (2010). «Konghellegata». Oslo byleksikon (5. utg.). Oslo: Kunnskapsforlaget. s. 311. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (K)». Oslo kommune. Arkivert fra originalen 29. juli 2014. Besøkt 22. august 2015.
Nordsandfjorden

Nordsandfjorden er en arm av Sandfjorden på Sørøya i Hasvik kommune i Finnmark. Den er 1,5 km lang, og går i sørøstlig retning, fra innløpet mellom Skardneset og Stupaneset, til fjordbotnen med den 800 meter lange sandstranda. På vestsiden av Stupaneset ligger Sørsandfjorden.


== Referanser ==
Thure Persson

Thure Person (født 23. november 1894, død 14. november 1956) var en svensk friidrettsutøver som deltok i De olympiske leker i 1912 i Stockholm.
Persson vant en olympisk sølvmedalje under OL 1912 i Stockholm. Han var med på det svenske laget som kom på andreplass på 4 × 100 meter stafett. Det var tre lag i finalen, det britiske laget vant foran Tyskland, men det tyske laget ble disket på grunn av feilveksling. Storbritannia vant gull og Sverige sølv og det ble ikke delt ut noen bronsemedaljer. De andre løperne på det svenske laget var Ivan Möller, Charles Luther og Knut Lindberg.


== OL-medaljer ==
1912  Stockholm -  Sølv i friidrett, 4 x 100 stafett (Sverige)


== Eksterne lenker ==
(en) Thure Persson – Olympedia 
(en) Thure Persson – Sports-Reference (OL-resultater – arkivert) 
(sv) Thure Persson – Sveriges olympiske komité 
(en) Thure Persson – Track and Field Statistics
Sørsandfjorden

Sørsandfjorden er en arm av Sandfjorden på Sørøya i Hasvik kommune i Finnmark. Den er 1,5 km lang, og går i sørlig retning, fra innløpet mellom Sandfjordnæringen og Stupaneset, til fjordbotnen med den 1,3 kilometer lange sandstranda. På østsiden av Stupaneset ligger Nordsandfjorden.


== Referanser ==
Atatürkdemningen

Atatürkdemningen, opprinnelig kalt Karababademningen, er en steinfyllingsdemning for flomkontroll og irrigasjon i Tyrkia. Den er anlagt på elven Eufrat på grensen mellom provinsene Adıyaman og Şanlıurfa i det sørøstre Anatolia og er oppkalt etter Mustafa Kemal Atatürk, grunnleggeren av den tyrkiske republikk. Byggingen foregikk fra 1983 til 1990.
Den er verdens fjerde største (mest massive) steinfyllingsdam, med et massevolum på 84,5 millioner m³. Den er 169 meter høy og 1.819 meter lang. Installert vannkrafteffekt er 2.400 MW, med en midlere produksjon på omkring 8.900 MWh årlig.
Det er 5 demninger på Eufrat i Tyrkia. I rekkefølge ovenfra er de: Kebandemningen (1.330 MW), Karakayademningen (1.800 MW), Atatürkdemningen (2.400 MW), Birecikdemningen (670 MW) og Karkamisdemningen (180 MW). 


== Se også ==
Liste over verdens største vannkraftverk


== Referanser ==


== Eksterne lenker ==
(en) Atatürk Dam – kategori av bilder, video eller lyd på Commons 
GAP – prosjektets status i år 2000.
Ivan Möller

Ivan Möller (født 12. februar 1884, død 31. juli 1972) var en svensk friidrettsutøver som deltok i De olympiske leker i 1912 i Stockholm.
Möller vant en olympisk sølvmedalje under OL 1912 i Stockholm. Han var med på det svenske laget som kom på andreplass på 4 × 100 meter stafett. Det var tre lag i finalen, det britiske laget vant foran Tyskland men det tyske laget ble disket på grunn av feilveksling. Storbritannia vant gull og Sverige sølv og det ble ikke delt ut noen bronsemedaljer. De andre løperne på det svenske laget var Charles Luther, Ture Person og Knut Lindberg. Møller deltok også på 200 meter, men ble utslått i sitt forsøksheat.


== OL-medaljer ==
1912  Stockholm -  Sølv i friidrett, 4 x 100 stafett (Sverige)


== Eksterne lenker ==
(en) Ivan Möller – Olympedia 
(en) Ivan Möller – Sports-Reference (OL-resultater – arkivert) 
(sv) Ivan Möller – Sveriges olympiske komité 
(en) Ivan Möller – Track and Field Statistics
Charles Luther

Karl August «Charles» Luther (født 8. august 1885, død 24. januar 1962) var en svensk friidrettsutøver som deltok i De olympiske leker i 1912 i Stockholm.
Luther vant en olympisk sølvmedalje under OL 1912 i Stockholm. Han var med på det svenske laget som kom på andreplass på 4 × 100 meter stafett. Det var tre lag i finalen, det britiske laget vant foran Tyskland, men det tyske laget ble disket på grunn av feilveksling. Storbritannia vant gull og Sverige sølv og det ble ikke delt ut noen bronsemedaljer. De andre løperne på det svenske laget var Ivan Möller, Knut Lindberg og Ture Person.


== OL-medaljer ==
1912  Stockholm -  Sølv i friidrett, 4 x 100 stafett (Sverige)


== Eksterne lenker ==
(en) Charles Luther – kategori av bilder, video eller lyd på Commons 
(en) Charles Luther – Olympics.com 
(en) Charles Luther – Olympic.org 
(en) Charles Luther – Olympedia 
(en) Charles Luther – Sports-Reference (OL-resultater – arkivert) 
(sv) Charles Luther – Sveriges olympiske komité 
(en) Charles Luther – Track and Field Statistics
Knut Lindberg

Knut «Knatten» Lindberg (født 2. februar 1882, død 6. april 1961) var en svensk friidrettsutøver som deltok i De olympiske leker i 1908 i London og 1912 i Stockholm.
Lindberg vant en olympisk sølvmedalje under OL 1912 i Stockholm. Han var med på det svenske laget som kom på andreplass på 4 × 100 meter stafett. Det var tre lag i finalen, det britiske laget vant foran Tyskland, men det tyske laget ble disket på grunn av feilveksling. Storbritannia vant gull og Sverige sølv og det ble ikke delt ut noen bronsemedaljer. Løperne på det svenske laget var Ivan Möller, Charles Luther og Ture Person.


== OL-medaljer ==
1912  Stockholm -  Sølv i friidrett, 4 x 100 stafett (Sverige)


== Referanser ==


== Eksterne lenker ==
(en) Knut Lindberg – Olympedia 
(en) Knut Lindberg – Sports-Reference (OL-resultater – arkivert) 
(sv) Knut Lindberg – Sveriges olympiske komité
Kebandemningen

Kebandemningen er en steinfyllingsdemning for flomkontroll og irrigasjon i Tyrkia. Den er anlagt på elven Eufrat i provinsen Elazığ i det sørøstre Anatolia. Byggingen foregikk fra 1965 til 1975.
Den er 210 meter høy. Reservoaret overfor er på 675 km², og volumet 31 mrd m³. Installert vannkrafteffekt er 1,330 MW. Ved konstruksjonen ble det utgravet et arkeologisk funnsted her – Norsun Tepe.
Det er 5 demninger på Eufrat i Tyrkia. I rekkefølge ovenfra er de: Kebandemningen (1.330 MW), Karakayademningen (1.800 MW), Atatürkdemningen (2.400 MW), Birecikdemningen (670 MW) og Karkamisdemningen (180 MW). 


== Se også ==
Liste over verdens største vannkraftverk


== Eksterne lenker ==
GAP – prosjektets status i år 2000.
Rosenhoffgata (Oslo)

Rosenhoffgata (1a–13, 2a–20) er ei gate på Rosenhoff i bydel Grünerløkka i Oslo. Den går fra Sinsenveien til Mailundveien. Gata har navn etter løkka Rosenhof, som lå her.
Gata går først sør for David-Andersen-bygget (Trondheimsveien 135, oppført 1930, arkitekter Bjercke og Eliassen). Vest for Trondheimsveien består bebyggelsen stort sett av trehus og deretter Rodeløkkens kolonihager (nr 20). 
På nordsida ligger først et par funkisblokker, og deretter de to storslagne leiegårdskompleksene Rosenhof kvartal 1 (oppført 1914–18; arkitekter Christian Morgenstierne og Arne Eide) og Rosenhof kvartal 3 (oppført noen år seinere).


== Litteratur ==
Knut Are Tvedt, red. (2010). «Rosenhoffgata». Oslo byleksikon (5. utg.). Oslo: Kunnskapsforlaget. s. 471. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (R)». Oslo kommune. Arkivert fra originalen 29. juli 2014. Besøkt 22. august 2015.
Bembidion hastii

Bembidion hastii er en av billene i delgruppen (underfamilien) skyggeløpere  (Trechinae) i familiegruppen løpebiller.
Systematikken innen slekten Bembidion er uavklart, enkelte deler slekten opp i flere slekter, mens andre plasserer artene i underslekter.


== Utbredelse ==
Bembidion hastii finnes nord i Europa, østover til vest i Sibir og Mongolia. Den er også registrert fra Norge.


== Utseende ==
Bembidion hastii er en liten løpebille med en ganske slank og litt flat kroppsform. Antenneleddene har  lange hårbørster i spissen, antennens fjerde ledd har fine korte tilliggende hår. (Krever forstørrelse for å se),  Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten Bembidion er like hverandre og er vanskelige å artsbestemme.


== Levevis ==
Bembidion hastii tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.


== Referanser ==


== Eksterne lenker ==
(en) Bembidion hastii i Encyclopedia of Life 
(en) Bembidion hastii i Global Biodiversity Information Facility 
(no) Bembidion hastii hos Artsdatabanken 
(sv) Bembidion hastii hos Dyntaxa 
(en) Bembidion hastii hos ITIS 
(en) Bembidion hastii hos NCBI 
Bembidion hastii – detaljert informasjon på Wikispecies 
Bembidion hastii (Database Carabidae of the World) – engelskspråklig
Bembidion hastii (Fauna Europaea) - engelskspråklig
Norsk entomologisk forening
Karakayademningen

Karakayademningen er en betongdemning i Tyrkia. Den er anlagt på elven Eufrat i provinsen Elazığ i det sørøstre Anatolia. Byggingen foregikk fra til 1987. Den er over 100 meter høy. Installert vannkrafteffekt er 1,800 MW. 
Det er 5 demninger på Eufrat i Tyrkia. I rekkefølge ovenfra er de: Kebandemningen (1.330 MW), Karakayademningen (1.800 MW), Atatürkdemningen (2.400 MW), Birecikdemningen (670 MW) og Karkamisdemningen (180 MW). 


== Se også ==
Liste over verdens største vannkraftverk


== Eksterne lenker ==
GAP – prosjektets status i år 2000.
Birecikdemningen

Birecikdemningen er en betongdemning for irrigasjon og energiproduksjon i Tyrkia. Den er anlagt på elven Eufrat i provinsen Şanlıurfa i det sørøstre Anatolia. Byggingen foregikk fra til 2001. Den er litt over 62 meter høy. Installert vannkrafteffekt er 670 MW fordelt på seks turbiner, og midlere årsproduksjon vil være ca. 2.520 MWh. 
Det er 5 demninger på Eufrat i Tyrkia. I rekkefølge ovenfra er de: Kebandemningen (1.330 MW), Karakayademningen (1.800 MW), Atatürkdemningen (2.400 MW), Birecikdemningen (670 MW) og Karkamisdemningen (180 MW). 


== Se også ==
Liste over verdens største vannkraftverk


== Eksterne lenker ==
GAP – prosjektets status i år 2000.
Karkamişdemningen

Karkamışdemningen er en betongdemning for irrigasjon og energiproduksjon i Tyrkia. Den er anlagt på elven Eufrat om lag 4,5 kilometer ovenfor grensen til Syria. Byggingen foregikk fra til 1996. Den er litt over 62 meter høy. Installert vannkrafteffekt er ca. 180 MW, og midlere produksjon pr. år vil være ca. 650 MWh. 
Det er 5 demninger på Eufrat i Tyrkia. I rekkefølge ovenfra er de: Kebandemningen (1330 MW), Karakayademningen (1800 MW), Atatürkdemningen (2400 MW), Birecikdemningen (670 MW) og Karkamişdemningen (180 MW).


== Se også ==
Liste over verdens største vannkraftverk


== Eksterne lenker ==
GAP – prosjektets status i år 2000.
Charles J. Folger

Charles James Folger (født 16. april 1818 i Nantucket i Massachusetts, død 4. september 1884 i Geneva i New York) var en amerikansk jurist og republikansk politiker, kjent som USAs 34. finansminister under president Chester A. Arthur i perioden mellom 14. november 1881 og 4. september 1884.
Folger var medlem av delstatssenatet i New York i perioden mellom 1862 til 1869, samt delegat til New Yorks konstitutisjonskonvensjon i 1867. Han var også delegat til republikanernes partimøte i 1868. I tiårsperioden mellom 1870 til 1880 var han dommer i New York Court of Appeals, og domstolens ordfører i 1880 til 1881.
Han tjenestegjorde som landets finansminister under presidenten Chester A. Arthurs kabinett i perioden 1881 til 1884. I tiden som finansminister hadde USAs regjering det største budsjettoverskuddet i USAs historie. I 1882 var han forøvrig kandidat til guvernørposten i New York, men tapte til fordel for den fremtidige presidenten Grover Cleveland. Folger døde i embetet den 4. september 1884 i Geneva.


== Referanser ==


== Eksterne lenker ==
Treas.gov – Charles J. Folger (1881–1884) – Biografien til Folger hos U.S. Department of the Treasury.
Altinkayademningen

Altınkaya-demningen er en steinfyllingsdemning for irrigasjon og energiproduksjon i Tyrkia. Den er anlagt på elven Kızılırmak om lag 35 km vest for byen Samsun nord i landet. Demningen demmer opp Derbentsjøen. Byggingen foregikk fra 1980 til 1986. Den har installert vannkrafteffekt på ca. 700 MW, og midlere produksjon per år vil være ca. 1,630 MWh. 
Volumet av dammassen er ca. 15,9 millioner m³, mens innsjøen har et areal på 118,31 km². ved maksimal oppfylling.


== Se også ==
Liste over verdens største vannkraftverk
Artemision

Artemisium er odde nord for den greske øya Euboeas nordvestkyst.
I 480 f.Kr. utkjempet grekerne utenfor Artemisium en uavgjort sjøstrid mot den persiske invasjonsflåten.
En legendarisk hul bronsestatue av en naken spydkaster, enten Zeus eller Poseidon, ble funnet utenfor Artemisium i et sunket skip. Oppdagelsen ble gjort av lokale fiskere i 1928. Statuen er i dag utstilt i Det nasjonale arkeologiske museum, Athen.
Bembidion hyperboraeorum

Bembidion hyperboraeorum er en av billene i delgruppen (underfamilien) skyggeløpere  (Trechinae) i familiegruppen løpebiller.
Systematikken innen slekten Bembidion er uavklart, enkelte deler slekten opp i flere slekter, mens andre plasserer artene i underslekter.


== Utbredelse ==
Bembidion hyperboraeorum finnes nord i Europa, østover i Asia og i Nord-Amerika. Den er også registrert fra Norge.


== Utseende ==
Bembidion hyperboraeorum er en liten løpebille med en ganske slank og litt flat kroppsform. Antenneleddene har  lange hårbørster i spissen, antennens fjerde ledd har fine korte tilliggende hår. (Krever forstørrelse for å se),  Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten Bembidion er like hverandre og er vanskelige å artsbestemme.


== Levevis ==
Bembidion hyperboraeorum tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.


== Referanser ==


== Eksterne lenker ==
(en) Bembidion hyperboraeorum i Encyclopedia of Life 
(en) Bembidion hyperboraeorum i Global Biodiversity Information Facility 
(no) Bembidion hyperboraeorum hos Artsdatabanken 
(sv) Bembidion hyperboraeorum hos Dyntaxa 
(en) Bembidion hyperboraeorum hos Fauna Europaea 
(en) Bembidion hyperboraeorum hos ITIS 
(en) Bembidion hyperboraeorum hos NCBI 
Bembidion hyperboraeorum – detaljert informasjon på Wikispecies 
Bembidion hyperboraeorum (Database Carabidae of the World) – engelskspråklig
Bembidion hyperboraeorum (Fauna Europaea) - engelskspråklig
Norsk entomologisk forening
Ilisudemningen

Ilısu-demningen er en steinfyllingsdemning under bygging i Tyrkia. Den er anlagt på elven Tigris i det sørøstre Anatolia, 65 km nord for grensen til Syria. Byggingen startet 25. august 2006, og foregår etter planene fram til 2013. Reservoaret er på 313 km². Dammen har installert vannkrafteffekt får 1.200 MW, med en midlere produksjon på omkring 3.800 MWh årlig.

Prosjektet er omstridt fordi det truer med å forstyrre vannbalansen mot sørøst og overflomme en rekke landsbyer – deriblant den gamle byen Hasankeyf. Utbyggingen gir også en oversvømming som førte til flytting av minst 55.000 personer, samt at økosystemet i elva blir truet eller ødelagt og middelalderbyen Hasankeyf oversvømmes.Dette har delvis stoppet utbyggingsarbeidene inntil miljø- og kompensasjonskrav blir møtt. En britisk kampanje forsøker å stoppe byggingen.
Det er 3 demninger på Tigris i Tyrkia. I rekkefølge ovenfra er de: Dicledemningen (110 MW), Ilisudemningen (1.200 MW) og Cizredemningen (240 MW).


== Se også ==
Liste over verdens største vannkraftverk


== Referanser ==


== Eksterne lenker ==
GAP – prosjektets status i år 2000.
Ilısu Dam Campaign Arkivert 25. oktober 2008 hos Wayback Machine. – kampanjens hjemmeside (UK)
Joop Boutmy

Johannes Wouter «Joop» Boutmy (født 29. april 1894, i George Town i Penang, død 26. juli 1972 i New Jersey i USA) var en nederlandsk fotballspiller som deltok i de olympiske lekene i 1912 i Stockholm.
Boutmy vant en olympisk bronsemedalje i fotball under OL 1912 i Stockholm. Han var med på det nederlandske fotball-landslaget som kom på tredjeplass i OL-turneringen bak Storbritannia og Danmark. Nederland spilte fire kamper i turneringen, i første runden vant de over Sverige med 4-3 og i kvartfinalen beseiret de Østerrike med 3-1. De tapte semifinalen mot Danmark med 1-4. I bronsefinalen som ble spilt den 4. juni møtte de Finland som de vant over med 9-0.


== OL-medaljer ==
1912  Stockholm -  Bronse i fotball (Nederland)


== Referanser ==


== Eksterne lenker ==
(en) Joop Boutmy – Olympedia 
(en) Joop Boutmy – Sports-Reference (OL-resultater – arkivert) 
(en) Joop Boutmy – databaseOlympics.com (arkivert) 
(en) Joop Boutmy – Transfermarkt 
(en) Joop Boutmy – FootballDatabase.eu 
(en) Joop Boutmy – EU-Football.info